Exemplar nr. 2

**ORDIN**

**privind condițiile de acordare a majorării de 75% din salariul de funcţie pentru munca suplimentară prestată începând cu 1 aprilie 2018 peste programul normal de lucru de către funcționarii publici cu statut special din sistemul administraţiei penitenciare**

**Ministrul Justiţiei**

În temeiul dispoziţiilor art. IV alin. (5) din Legea nr. 79/2018 privind aprobarea Ordonanţei de urgenţă a Guvernului nr. 91/2017 pentru modificarea şi completarea Legii-cadru nr. 153/2017 privind salarizarea personalului plătit din fonduri publice și al art. 13 din Hotărârea Guvernului nr. 652/2009 privind organizarea şi funcţionarea Ministerului Justiţiei, cu modificările şi completările ulterioare,

**Emite următorul**

**ORDIN**

 **Art. 1** – (1) Munca suplimentară prestată începând cu 1 aprilie 2018 peste programul normal de lucru de către funcţionarii publici cu statut special din sistemul administraţiei penitenciare, care nu se poate compensa prin ore libere plătite în următoarele 60 de zile după prestarea muncii suplimentare, se plăteşte cu o majorare de 75% din salariul de funcţie, proporţional cu timpul efectiv lucrat în aceste condiţii.

 (2) Munca suplimentară prestată peste programul normal de lucru începând cu 1 aprilie 2018 se evidențiază distinct față de munca suplimentară prestată până la data de 1 aprilie 2018, în fişa individuală de evidenţă a muncii suplimentare***.***

(3) Prestarea muncii suplimentare se realizează cu respectarea prevederilor legale în vigoare privind programul de lucru și formele de organizare a acestuia.

 (4) Ordonatorii de credite din sistemul administrației penitenciare au obligația de a dispune măsuri pentru asigurarea cu prioritate a perioadei de repaus necesară refacerii capacitații de muncă a personalului propriu care a prestat muncă suplimentară.

**Art. 2** - (1) Plata majorării se efectuează astfel încât să se încadreze în limita de 3% din suma salariilor de funcţie, salariilor gradului profesional deţinut, gradaţiilor şi a salariilor de comandă la nivelul bugetului centralizat al Administraţiei Naţionale a Penitenciarelor.

(2) În aplicarea alin. (1), plata lunară a majorării se efectuează astfel încât aceasta să se încadreze în limita de 3% din suma salariilor de funcţie, salariilor gradului profesional deţinut, gradaţiilor şi a salariilor de comandă aferente lunii la care se referă, la nivelul fiecărui ordonator de credite.

(3) Lunar, Administrația Națională a Penitenciarelor analizează influența bugetară a orelor suplimentare achitate la nivelul întregului sistem penitenciar comparativ cu numărul orelor suplimentare care ar fi trebuit achitate peste procentul de 3% și realizează o redistribuire a prevederilor bugetare între unitățile din sistem, astfel încât să se încadreze în procentul de 3% la nivelul bugetului centralizat al Administrației Naționale a Penitenciarelor, potrivit Anexei nr. 1 care face parte integrantă din prezentul ordin.

**Art. 3** - (1) Munca suplimentară prestată peste programul normal de lucru se poate plăti numai dacă efectuarea orelor suplimentare a fost dispusă de şeful ierarhic, în scris, fără a se depăşi 180 de ore anual; dispoziția scrisă cuprinde intervalul de prestare a muncii suplimentare și poate avea caracter individual sau colectiv, în acest din urmă caz urmând a fi nominalizate toate persoanele cărora li se aplică.

(2) În cazuri cu totul deosebite, munca suplimentară se poate efectua şi peste acest plafon, dar nu mai mult de 360 de ore anual, cu aprobarea ordonatorului de credite şi cu acordul sindicatelor reprezentative sau, după caz, al reprezentanţilor salariaţilor, potrivit legii, precum şi cu încadrarea în fondurile bugetare aprobate.

(3) În situații excepționale, dispoziția prevăzută la alin. (1) poate fi verbală, dar se consemnează în scris în prima zi lucrătoare de la data transmiterii.

(4) Majorarea reglementată prin prezentul ordin se acordă funcționarilor publici cu statut special care nu beneficiază și de alte drepturi salariale sub formă de majorări, sporuri sau compensații prevăzute expres pentru munca suplimentară.

**Comentariu SNLP**

Alineat fara un obiect concret, inutil, redundant si generator de interpretari, preluat din alt OMJ (821/2015).

*Care ar fi acele "alte drepturi" aflate in incompatibilitate cu majorarea reglementata prin prezentul proiect, majorare care nu se poate plati decat dupa o perioada de gratie in care angajatorul incearca sa acorde timp liber in compensatie (deci in mod evident nu se pot suprapune compensarea cu timp si compensarea in bani)?*

Al (4) trebuie inlocuit cu un alt text conform prevederilor L79/2018 coroborate cu cele ale OUG 90/2017:

*L79/2018 - Art IV*

*(6) În anul 2018, dispoziţiile prezentului articol nu aduc atingere prevederilor art. 10 alin. (3) din Ordonanţa de urgenţă a Guvernului nr. 90/2017, care se aplică în mod corespunzător.*

*OUG 90/2017 - Art 10*

*(3) Prin excepţie de la prevederile art. 8, în anul 2018, pentru activitatea desfăşurată de personalul militar, poliţiştii, funcţionarii publici cu statut special din sistemul administraţiei penitenciare şi personalul civil din instituţiile publice de apărare, ordine publică şi securitate naţională, în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, se acordă drepturile prevăzute de legislaţia în vigoare în luna iunie 2017. Baza de calcul pentru acordarea acestor drepturi o reprezintă solda de funcţie/salariul de funcţie cuvenit(ă).*

**Al (4) se modifica astfel:**

*"Dispoziţiile prezentului ordin nu aduc atingere prevederilor art. 10 alin. (3) din Ordonanţa de urgenţă a Guvernului nr. 90/2017, respectiv prevederilor OMJ nr 821/C/2015, prelungit prin OMJ 146/C/2016 si prin OMJ 103/C/2017, prevederi care se aplică în mod corespunzător si in anul 2018."*

(5) Ordonatorii de credite din sistemul administrației penitenciare analizează în Consiliul de Conducere și dispun măsuri privind munca suplimentară prestată, în vederea încadrării în fondurile bugetare alocate pentru plata acesteia, respectiv în limita de 3% din suma salariilor de funcție, salariilor gradului profesional deținut, gradațiilor și al salariilor de comandă.

**Comentariu SNLP**

Art 3 al (5) din prezentul proiect este in contradictie cu art 2 al (1) care stabileste limita de 3% la nivel de ordonator secundar de credite (ANP). Textul restrictioneaza la nivel de ordonator fara precizarea nivelului, impunand directorilor de unitati sa urmareasca limita de 3% la nivel de unitate (nivel de ordonator tertiar).

L79/2018, art IV al (3) permite existenta situatiilor in care in unele unitati, cu grad mic de ocupare a statelor de functii, se impune depasirea acestei limite maximale, depasirea fiind facilitata de situatiile din alte unitati care, avand personal mai mult, nu realizeaza munca suplimentara decat in volum foarte mic.

Important este ca la nivel de sistem, limita sa nu fie depasita. ANP trebuie sa isi asume aceasta misiune de monitorizare la nivel de sistem a respectarii limitei maximale de 3% proportionand intre unitati si salariati, in scopul de a nu prejudicia niciun salariat si nicio unitate. Totodata, apreciem ca necesara consultarea organizatiilor sindicale in procesul de urmarire a respectarii limitei de 3% la nivel de sistem.

In cadrul a doua intalniri solicitate de SNLP la nivel ANP, am semnalat anumite aspecte care vizeaza aceasta limita de 3% prin comparatie cu situatia existenta in cadrul altor institutii din structura de aparare nationala. Ultima intalnire tehnica pe acest subiect a avut loc joi pe 31.05.2018, SNLP demostrand schematic riscul major ca aceasta limita de 3% sa plafoneze dramatic plata muncii suplimentare prestate in sistemul penitenciar.

In timp ce in celelalte institutii din structura, procentul de personal care realizeaza munca suplimentara este de aproximativ 15-20% cu mentiunea ca volumul de munca suplimentara este scazut (specificul misiunilor permite o dinamica mai mare de personal), in sistemul penitenciar, procentul de personal care munceste suplimentar este de aproximativ 40%, volumul de munca suplimentara fiind foarte mare (in medie peste 30 de ore lunar). Explicativ - procent de 40%: din totalul de 13.000 de salariati, cel putin 5.500 (schimburi operative, puncte de lucru, medical, reintegrare) presteaza munca suplimentara.

L79/2018 art IV al (2) stabileste regula generala prin plafonarea fondurilor necesare platii acestui nou drept la o limita de 3% din suma urmatoarelor elemente salariale: salariu de functie, grad, gradatie si indemnizatie de comanda (SF+GD+GDT+IC). Aceste 4 elemente formeaza fostul *salariu al functiei de baza* (SFB). Salariul lunar mai include in afara acestor elemente: spor pericol (30%), majorari (50%, 75%) si norme (hrana, echipament).

Acelasi act normativ, la al (3) prevede o exceptie de la regula, privind sistemul penitenciar. Textul utilizat este: *"În cazul funcţionarilor publici cu statut special din sistemul administraţiei penitenciare, limita de 3% prevăzută la alin. (2) se stabileşte la nivelul bugetului centralizat al Administraţiei Naţionale a Penitenciarelor."*

SNLP sustine interpretarea conform careia art IV al (3), deroga de la regula stabilita la art IV al (2) stabilind pentru sistemul penitenciar o limita de 3% din intreg bugetul centralizat al ANP stabilit pentru anul 2018. Interpretarea cea mai ponderata a acestui text este aceea ca limita de 3% se calculeaza prin raportare la fondul integral de salarii al ANP, pentru anul 2018.

Interpretarea sustinuta de SNLP este ca limita de 3% trebuie calculata la intregul buget centralizat al ANP pentru anul 2018, avand in vedere atat particularitatile specifice sistemului nostru, cat si derogarea expresa din actul normativ. In cele ce urmeaza explicam de ca insistam pentru aceasta interpretare.

Daca limita de 3% ar urmari strict suma dintre SF+GD+GDT+IC avem urmatoarele valori (nete):

3000 lei - media (optimista!)/sistem pentru SF+GD+GDT+IC

90 lei - valoare medie/salariat - limita 3% din 3000 lei (in realitate poate fi mai mica!)

15 lei - tariful orar mediu/sistem - ora normala de munca

26 lei - tariful orar mediu/sistem - ora suplimentare (175%)

30 ore - media/sistem a orelor suplimentare prestate lunar

40% - total personal care presteaza munca suplimentara (daca limita se aplica la 100% din personal insa doar 40% presteaza munca suplimentara, rezulta un coeficient de multiplicare de 2,5) - *prevederea din L.79/2018, dedicata sistemului penitenciar, faciliteaza acest calcul la nivel de sistem (buget centralizat)*

225 lei - valoare medie/salariat - limita 3% din 3000 lei tinand cont de pct 2 si 6 (90 de lei x 2,5 pentru ca doar 40% din personal munceste suplimentar dar limita de 3% urmareste toate salariile)

780 lei - valoare medie/salariat - munca suplimentara/luna (pct 4 x pct 5) - punctual, aceasta valoare poate fi mult mai mare

555 lei - depasire limita 3% (diferenta dintre pct 8 si 7)! Valoarea de la pct 9 poate fi usor mai mica in cazul in care valorile de la pct 1-6 sunt diferite (medie salariala sau tarif orar mai ridicate ori numar de ore suplimentare mai mic decat cel estimat de noi)

pentru anul 2018, raportarea la limita de 3% pentru intregul an (o cerinta minima necesara - sustinuta de SNLP), coroborata cu posibilitatea platii efective doar in intervalul iul-dec 2018 (6 luni), ar genera o dublare a valorii limitei de la pct 7 care ar deveni 550 lei (*ne raportam la salariile pentru un an, dar platim compensatii timp de doar 6 luni*).

Chiar in situatia de la pct 10 (inca neacceptata de ANP ca interpretare!), avem o diferenta de 780-550=230 lei neacoperita

Aceste valori, precum si precizarile facute mai sus, fundamenteaza **propunerea SNLP** de operare in proiectul de ordin, a urmatoarelor modificari:

**Art 2 se modifica astfel**

*Art. 2*

*(1) Plata majorării se efectuează astfel încât să se încadreze în limita de 3% din bugetul centralizat al Administraţiei Naţionale a Penitenciarelor, pentru anul 2018.*

*(propunere intermediara pt al 1) Plata majorării se efectuează astfel încât să se încadreze în limita de 3% din suma cheltuielilor salariale la nivelul bugetului centralizat al Administraţiei Naţionale a Penitenciarelor, pentru anul 2018.*

*(2) Lunar, Administrația Națională a Penitenciarelor, cu consultarea organizatiilor sindicale reprezentative la nivelul grupului de unitati, analizează influența bugetară a orelor suplimentare la nivelul sistemului administratiei penitenciare și realizează o redistribuire proportionala a prevederilor bugetare între unitățile din sistem, cu respectarea limitei prevazute la alin. (1), potrivit Anexei nr. 1 care face parte integrantă din prezentul ordin.*

**Art 3 al 5 se modifica astfel**

*Art 3*

*(5) Ordonatorii de credite din sistemul administrației penitenciare analizează în Consiliul de Conducere și dispun măsuri privind munca suplimentară prestată, in conformitate cu prevederile art 2 din prezentul ordin.*

**Art. 4 -** Munca suplimentară se determină astfel:

total timp de muncă lucrat conform prezenţei din pontaj – fondul de timp individual =

munca suplimentară

Fondul de timp individual se determină după următoarea formulă:

**Fti = Ftl – Fta**

Din care

**Fti** = *fondul de timp individual*

**Ftl** = *fondul de timp al lunii* stabilit ca număr de zile lucrătoare din lună x durata programului normal de muncă

**Fta** = *fondul de timp corespunzător zilelor absente* de la serviciu stabilit ca număr de zile lucrătoare de absenţă x durata programului normal de muncă.

**Art. 5 -** În cazul funcţionarilor publici cu statut special din sistemul administraţiei penitenciare pentru care durata programului normal de muncă este stabilită prin dispoziţii legale specifice, se aplică aceste dispoziţii, evidenţierea orelor suplimentare efectuându-se potrivit acestor reglementări.

**Art. 6** - Timpul liber corespunzător se acordă pentru munca suplimentară prestată şi presupune că pentru numărul de ore suplimentare lucrate peste timpul normal de lucru se acordă acelaşi număr de ore libere plătite.

**Art. 7** - (1) În cazul în care compensarea prin ore libere plătite nu este posibilă în termenul prevăzut la art. 1 alin. (1), majorarea se plătește odată cu plata drepturilor salariale din luna următoare expirării termenului.

(2) Majorarea se stabilește proporțional cu orele prestate peste programul normal de lucru și se determină pe baza raportului dintre salariul de funcție și durata timpului normal de lucru din luna în care s-a desfășurat munca suplimentară.

**Art. 8** - Şefii de structuri din unitățile penitenciare răspund de utilizarea eficientă a resurselor umane şi de timp, urmărindu-se limitarea muncii suplimentare prestate, fără afectarea gradului de siguranţă al misiunilor.

**Art. 9** - (1) Şefii de structuri desemnează persoana cu atribuţii de întocmire a fişei individuale de evidenţă a muncii suplimentare, modelul fișei fiind stabilit potrivit Anexei nr. 2 care face parte integrantă din prezentul ordin.

(2) Fişele individuale de evidenţă a muncii suplimentare se păstrează şi se arhivează de către compartimentul emitent.

(3) Pontatorii introduc pontajele în programul informatic după efectuarea fiecărei ture pentru personalul care lucrează în ture.

**Art. 10** - (1) Plata majorării se face pe baza centralizatorului lunar cu personalul care a prestat muncă suplimentară necompensată cu timp liber corespunzător al cărui model este prevăzut în Anexa nr. 3 care face parte integrantă din prezentul ordin.

(2) Centralizatorul lunar prevăzut la alin. (1) se întocmește de șeful ierarhic nemijlocit, se aprobă de ordonatorul de credite și se comunică structurii financiar-contabile, până la data de 5 a lunii în care se face plata.

(3) Centralizatorul lunar va fi însoțit deo notă – raport întocmită de șeful ierarhic nemijlocit și avizată de ordonatorul de credite, în care se vor specifica motivele pentru care nu a fost posibilă acordarea timpului liber corespunzător.

**Art. 11** - (1) Pentru funcţionarii publici cu statut special ale căror raporturi de serviciu au încetat sau au fost suspendate, plata majorării pentru munca suplimentară prestată pentru care nu s-a acordat timp liber corespunzător până la data emiterii actului administrativ se efectuează odată cu plata ultimelor drepturi salariale cuvenite.

(2) Pentru funcţionarii publici cu statut special din sistemul administraţiei penitenciare detaşați, plata majorării pentru munca suplimentară prestată, pentru care nu s-a acordat timp liber corespunzător până la data emiterii actului administrativ de detașare, se efectuează odată cu plata ultimelor drepturi salariale, de către ordonatorul de credite de unde se detașează.

**Art. 12** - Ordonatorii de credite au obligația de a dispune măsuri, cu celeritate, pentru compensarea cu timp liber corespunzător, în condițiile legii, a orelor prestate peste programul normal de lucru acumulate de personal până la data de 1 aprilie 2018.

 **Art. 13** – (1) Plata muncii suplimentare în condițiile legii și ale prezentului ordin nu aduce atingere drepturilor prevăzute de lege pentru munca prestată în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează.

 (2) Drepturile prevăzute pentru munca prestată în zilele prevăzute la alin. (1) și cele prevăzute pentru munca suplimentară în condițiile prezentului ordin nu se pot cumula pentru aceeași muncă prestată.

**Ministrul justiţiei**

**Tudorel Toader**

Nr. / / .2018

Prezentul ordin a fost întocmit în 2 exemplare.

**Anexa nr. 1**

**Unitatea\_\_\_\_\_\_\_\_\_\_\_\_\_\_\_\_\_\_\_\_**

**SITUAȚIE**

**plată ore suplimentare**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. ore suplimentare efectuate și necompensate cu timp liber** | **Valoare ore** | **Suma salariilor de funcție, de grad profesional și comandă** | **Procent de 3%** | **Nr. ore suplimentare plătite** | **Valoare**  | **Nr. ore suplimentare neplătite** | **Valoare**  |
| **1** | **2** | **3** | **4(3X3%)** | **5** | **6** | **7 (1-5)** | **8(2-6)** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Data încheierii\_\_\_\_\_\_\_\_\_\_\_\_\_\_\_\_\_\_\_\_\_\_

Elaborat (Nume/prenume/funcție/grad/semnătură)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexa nr. 2**

Unitatea \_\_\_\_\_\_\_\_\_\_\_\_ Compartimentul \_\_\_\_\_\_\_\_\_\_\_\_\_\_

**FIŞĂ INDIVIDUALĂ DE EVIDENŢĂ A MUNCII SUPLIMENTARE 1** pe luna \_\_\_\_\_\_\_\_\_\_\_\_

 **Date de identificare**: Grad profesional/ Nume şi prenume / Funcţia

 **Compartimentul** în care este încadrat conform Statului de organizare şi funcţionare

 **Compartimentul** în care îşi desfăşoară efectiv activitatea (permanent/temporar)

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Data şi intervalul de timp2 | Nr. oremuncă suplimentară | Activitatea desfăşurat în intervalul de timp3 | Datele de identificare ale superiorului ierarhic care a dispus efectuarea muncii suplimentare / Semnătura | Semnătura funcţionarului | Timp liber acordat în compensare |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |

Data încheierii \_\_\_\_\_\_\_

Elaborat (nume/prenume/funcția/grad/semnătură)\_\_\_\_\_\_\_\_

Luat la cunoştinţă funcţionar (grad/nume/prenume/funcție/semnătură)\_\_\_\_\_\_\_\_\_\_

1 Fişa individuală se completează anterior efectuării muncii suplimentare şi constituie dispoziţia scrisă a şefului ierarhic pentru efectuarea acesteia. Acordul funcţionarului public cu privire la efectuarea muncii suplimentare se atestă prin semnătura olografă. Realitatea datelor va fi confirmată prin semnăturile olografe ale persoanelor respective.

2 La dată se completează inclusiv ziua săptămânii (L, Ma, Mi, J, V, S, D)

3 Se completează detaliat activitatea efectuată în cadrul muncii suplimentare şi, după caz, rezultatul/le activităţii (documentul emis, locul deplasării).

**Anexa nr. 3**

|  |
| --- |
| ***Ministerul Justiției / Administrația Naționala a Penitenciarelor***  |
| ***Unitatea*** |
| **Nr.\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_** |

**APROB**

**Ordonator de credite**

|  |  |
| --- | --- |
| Certific îndeplinirea condiției prevăzute la art. IV alin.(1) și (4) din Legea nr. 79/2018Șeful sectorului/compartimentului de muncă(semnătura) | Certific îndeplinirea condiției prevăzute la art. 2 din prezentul ordinContabil șef/Director economic(semnătura) |

**CENTRALIZATOR LUNA\_\_\_\_\_\_\_\_\_\_\_\_\_\_/an\_\_\_\_\_\_\_
al orelor prestate peste programul normal de lucru și necompensate cu timp liber corespunzător în termen de 60 zile care trebuie achitate în conformitate cu reglementările art. IV din Lg. 79/2018**

|  |  |  |  |  |  |
| --- | --- | --- | --- | --- | --- |
| **Nr. crt.** | **Numele și prenumele persoanei care a efectuat orele suplimentare** | **Nr. de ore suplimentare efectuate în lună** | **Nr. de ore suplimentare efectuate în lună și compensate în 60 de zile** | **Nr. de ore suplimentare efectuate în lună și necopmensate în 60 de zile care trebuie plătite** | **Semnătura persoanei care a prestat munca suplimentară**  |
|  |  |  |  |  |  |
|  |  |  |  |  |  |
|  |  |  |  |  |  |
| TOTAL | x |  |  |  | x |

Întocmit,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(grad/nume,prenume, funcție, dată și semnătură)